  Виталий Пронин "Чипчирган" ансамбль. Туспуктэмын 2010-тӥ арынАтыкай музъеммес утисьёсты данъяса, Удмурт кун университетысь лыдӟиськон залын 27-тӥ феврале ортчиз «Воргорон кускерттон» ӝыт. Радъязы сое фин-угор культурая «Чибори» клуб, Наукая но дышетонъя фин-угор центр но библиотека.«Чибори» клублэсь ужзэ радъясьёс - филология наукаосъя кандидат Галина Шушакова но университет библиотекаысь шаертодонъя отделын ужась Наталья Самсонова - книгаосын адӟытон но видеослайдъёсын возьматон дасяллям воргорон кускерттонъёсъя. Огшоры улонын сяна, дӥськутысь та люкет вашкала дырысен спортын, армиын, религиын.Кускерттонлэн историез сярысь тунсыко мадизы Удмуртиысь калык художник Семён Виноградов, историк-этнограф Серафима Лебедева, история наукаосъя доктор Надежда Шутова. Кускерттонлэн осконын кутӥськемез пумысен вераз Свято-Михайловской соборысь иерей отец Павел. Асьсэлэсь мылкыдъёссэс но тодэ ваёнъёссэс веразы мукетъёсыз но пумиськонэ лыктэмъёс. Озьы ик чузъяськизы чебер удмурт кырӟанъёс.Лия МалыхТуспуктӥз Ирина Zangarik Теги: ПавелГригорьев СемёнВиноградов Удмурткунуниверситет удмурткылосбурфакультет Чибори  